VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL ŽALOS PRIVALOMOJO SVEIKATOS DRAUDIMO FONDO BIUDŽETUI ATLYGINIMO ADMINISTRAVIMO KARANTINO LAIKOTARPIU

2020 m. balandžio 2 d. Nr. 1K-103

Vilnius

Atsižvelgdamas į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ ir vadovaudamasis Lietuvos Respublikos sveikatos draudimo įstatymo 15 straipsnio 1 dalies 6 punkto c papunkčiu, Valstybinės ligonių kasos prie Sveikatos apsaugos ministerijos nuostatų, patvirtintų Lietuvos Respublikos sveikatos apsaugos ministro 2003 m. sausio 23 d. įsakymu Nr. V-35 „Dėl Valstybinės ligonių kasos prie Sveikatos apsaugos ministerijos nuostatų patvirtinimo“, 7.4 papunkčiu ir Žalos Privalomojo sveikatos draudimo fondo biudžetui atlyginimo tvarkos aprašu, patvirtintu Valstybinės ligonių kasos prie Sveikatos apsaugos ministerijos direktoriaus 2010 m. liepos 12 d. įsakymu Nr. 1K-136 „Dėl Žalos Privalomojo sveikatos draudimo fondo biudžetui atlyginimo tvarkos aprašo patvirtinimo“:

1. N u r o d a u Valstybinės ligonių kasos prie Sveikatos apsaugos ministerijos ir teritorinių ligonių kasų valstybės tarnautojams ir darbuotojams, dirbantiems pagal darbo sutartis, karantino laikotarpiu priimti ir nagrinėti asmenų prašymus atidėti įmokų už Privalomojo sveikatos draudimo fondo (toliau – PSDF) biudžetui padarytą žalą pagal sutartį mokėjimą. Įvertinus asmenų pateiktą informaciją apie laikinai pablogėjusią jų turtinę padėtį, įmokų mokėjimas gali būti atidedamas ne ilgesniam laikotarpiui kaip dviem mėnesiams nuo karantino atšaukimo dienos.

2. N u s t a t a u, kad:

2.1. Ieškiniai baudžiamosiose ir civilinėse bylose dėl žalos PSDF biudžetui išieškojimo, taip pat pretenzijos draudimo bendrovėms teikiami įprasta tvarka.

2.2. Pranešimai dėl savanoriško žalos PSDF biudžetui atlyginimo asmenims, nevykdantiems žalos PSDF biudžetui atlyginimo sutarties, turi būti siunčiami, nurodant juose vėluojančių įmokų sumokėjimo terminą, kuris gali būti atidedamas ne ilgesniam laikotarpiui kaip dviem mėnesiams nuo karantino atšaukimo dienos.

Direktorius	Gintaras Kacevičius